Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel korostaa valppauden merkitystä kasvavien uhkien keskellä.
Mossad julkaisi materiaalia IRGC-salamurhaajan kuulusteluista.
Niistä käy ilmi, -
että Iranin pyrkimyksenä on murhata israelilaisia Euroopassa.
EU lisää painetta Iranin suuntaan.
Se uhkaa viedä Iranilta vuoden 2015 ydinsopimuksen edut.
Viholliset yrittävät hellittämättömästi jouduttaa Israelin tuhoa.
Presidentti Isaac Herzog -
korosti kuitenkin IDF:n lentäjien valmistujaisjuhlassa sitä, -
miten sitkeä ja kestävä Israel on ollut -
koko 75-vuotisen olemassaolonsa ajan.
Ei ole salaisuus, että Israelia on uhattu jatkuvasti, -
valtion perustamisesta näihin päiviin saakka. Tällä hetkellä -
olemassaoloamme vastustavien vihollisten kärjessä on Iran.
Kuluvan vuoden aikana on nähty Lähi-idässä, Euroopassa ja muualla, -
miten Iran levittää terrorismin ja vihan lonkeroitaan -
ja uhkaa maailman vakautta kaiken aikaa konkreettisesti.
Missä on Iranin sormenjälkiä, -
siellä on tuhoa, kärsimystä ja ihmisarvon polkemista.
Johtopäätös on selvä: -
Irania on vastustettava määrä- tietoisesti ja yhtenäisenä joukkona.
Ennen kaikkea Irania on estettävä saamasta ydinaseita.
Samassa tilaisuudessa puhunut pääministeri Benjamin Netanjahu -
kuvaili Israelin valppautta ja puolustusvoimien valmiutta -
monentyyppisten uhkien edessä.
Varomme omahyväisyyttä.
Pysymme valppaina ja valmiina kaikentyyppisiin uhkiin.
Netanjahu puhui myös Iranin uhasta. Israel ei hyväksy -
minkäänlaista sopimusjärjestelyä USA:n ja Iranin välillä, hän toisti.
Ohjenuoramme on: -
Sitä, joka yrittää vahingoittaa meitä, me vahingoitamme suurella voimalla.
Torjumme taukoamatta Iranin ja sen kätyreiden yrityksiä -
avata uusia terroristirintamia Israelia vastaan -
Syyriassa, Libanonissa, Gazassa, Juudeassa ja Samariassa.
Torjumme myös Iranin yrityksiä -
rakentaa terrorisoluja ja suorituskykyjä naapurimaissa, -
jotka eivät ole konfliktissa kanssamme.
Emme salli Iranin juurtua rajoillemme.
Emme anna sen rakentaa täsmäase- tehtaita Libanoniin ja Syyriaan.
Emmekä tietenkään hyväksy Iranin yrityksiä rakentaa ydinasearsenaali.
Vaikka USA ja Iran solmisivat Iranin ydinohjelmaa koskevan sopimuksen, -
se ei sido Israelia.
Säilytämme itsellämme oikeuden ja velvollisuuden puolustaa itseämme -
omin voimin, kaikkia uhkia vastaan Lähi-idässä.
Ilmavoimilla on ja tulee olemaan hyvin tärkeä rooli tässä tehtävässä.
Netanjahun kommentti "Iranin yrityksistä -
rakentaa terrorisoluja ja suorituskykyjä naapurimaissa" -
seurasi Israelin tiedustelupalvelu Mossadin tiedonantoa.
Siinä kerrottiin operaatiosta, jolla estettiin Iran-johtoista terrorisolua -
tekemästä iskua israelilaista liikemiestä vastaan Kyproksella.
Hanke epäonnistui, kun murhaaja joutui pakenemaan -
Kyproksen turvallisuuspalvelujen etsintäoperaation alta Iraniin.
Sen jälkeen Mossad -
käynnisti terrorisminvastaisen operaation Iranissa ja onnistui -
pidättämään Vallankumouskaartin (IRGC) terrorisolun johtajan.
Kuulustelujen tuloksena saatiin yksityiskohtainen tunnustus.
Ensimmäistä matkaani Pohjois-Kyprokselle -
edelsi keskustelu Hassan Shoushtari Zadehin kanssa.
Hän kertoi minulle suunnitelmistaan ja sanoi: -
"Mene Pohjois-Kyprokselle.
Siellä on väkeä, jotka salakuljettavat sinut Etelä-Kyprokselle."
Hän sanoi: "Luotan heihin ja heidän ryhmäänsä.
He ovat tehneet tärkeitä asioita hyväkseni. Tarkoitan, -
että he ovat salamurhanneet erään henkilön. Siksi minun on luontevaa -
työskennellä tämän solun kanssa. Luotan heihin."
Vastasin: "Jos vain mahdollista, suoritan tehtävän heti."
Hän vastasi: "Odota. Et voi toimia vielä, poliisit etsivät sinua."
Tuona iltana hän sanoi minulle: "Piilota ase heidän kotiinsa, jos voit."
Suostuin.
Iranilainen salamurhaaja vahvisti saaneensa tarkat ohjeet IRGC:ltä -
israelilaiskohteen tappamiseksi.
Sain tiedot kohteestani Vallankumous- kaartin tiedustelujärjestöltä -
Whatsappin välityksellä.
Sillä tavalla sain Shoushtarilta kuvan ja reittiohjeet kohteen luo.
Salamurhaaja ei ollut vielä ehtinyt tappaa kohdettaan, -
kun IRGC kuuli Kyproksen poliisin aloittaneen etsinnät.
Mies määrättiin palaamaan Turkin kautta Iraniin.
Kyproksen turvallisuuspalvelut käynnistivät -
kuulusteluista saatujen tietojen perusteella viime viikolla operaation, -
jonka aikana tehtiin useita pidätyksiä. Kyseessä ei ole ensimmäinen kerta,
kun IRGC yrittää murhata israelilaisia Euroopassa ja etenkin Kyproksella.
Kyproksella estettiin samantyyppinen isku myös lokakuussa 2021.
Heinäkuussa 2022 Mossad sai kiinni -
IRGC-virkamies Yadollah Khedmatin Iranissa.
Miestä kuulusteltiin Iranin tekemistä asetoimituksista -
välikäsilleen Syyriassa, Libanonissa, Irakissa ja Jemenissä. Kuulusteluista -
saatiin merkittävää tietoa Iranin pahantahtoisista toimista alueella.
Mossadin edustaja totesi viimeisimmän tapauksen jälkeen: -
"Tavoitamme juutalaisia ja israelilaisia terrorisoivat tahot mistä tahansa, -
myös Iranista."
Yhdysvaltain ulkoministeriön tiedottaja Matthew Milleriä pyydettiin -
kommentoimaan Mossadin paljastusta Iranin yrityksistä tappaa israelilaisia.
Olemme usein ottaneet esiin -
Iranin epävakauttavat toimet Lähi-idässä ja muualla maailmassa.
Tuomitsemme Iranin epävakauttavat toimet ja torjumme niitä.
Mainitsemastasi raportista minulla ei ole kommentoitavaa.
Viime yönä julkaistun raportin mukaan
Yhdysvaltain Iranin-erityislähettiläs Rob Malley, -
joka veti vuoden 2015 Iranin ydinsopimuksen elvytysneuvotteluja, -
on määrätty palkattomalle vapaalle. Häneltä jäädytettiin turvaluokitus, -
sillä käynnissä on tutkinta, joka koskee sitä, -
miten hän on käsitellyt salaiseksi luokiteltuja materiaaleja.
Miller vahvisti lehdistötilaisuudessa tiedon Malleyn lomautuksesta -
mutta väitti tämän jatkavan edelleen tehtävässään Iranin-erityislähettiläänä.
- Hän toimii siis edelleen Iranin-erityislähettiläänä? - Kyllä.
Malley nimitettiin Iranin-erityislähettilääksi -
noin viikko presidentti Bidenin virkaan- astumisen jälkeen vuonna 2021.
Hänen johdollaan on tehty myönnytyksiä Iranille -
Israelin ja Persianlahden maiden vastalauseista huolimatta.
Malley on nyt siirretty syrjään tehtävästään.
Virkaatekevänä Iranin-erityis- lähettiläänä toimii nyt Abram Paley.
Eurooppa on lisäämässä painetta Iranin suuntaan.
Kaksi eurooppalaisdiplomaattia -
vahvisti uutistoimisto Reutersin julkaiseman raportin, -
jonka mukaan EU aikoo jatkaa -
ballistisia ohjuksia koskevia Iran-pakotteita.
Päätös on vastaus sille, että Iran on toimittanut Venäjälle lennokkeja -
käytettäväksi Ukrainaa vastaan ja on tiettävästi aikeissa siirtää myös -
ballistisia ohjuksia Venäjälle samoihin tarkoitusperiin.
Lisäksi EU harkitsee -
vuoden 2015 ydinsopimuksen etujen viemistä Iranilta.
Näin siksi, että ajatollahin hallinto on selvästi haluton -
ratkomaan asiaa diplomaattisesti. Viimeksi mainittua asiaa -
on tarkoitus edistää ainoastaan yhdessä USA:n kanssa.
USA:n ulkoministeriön tiedottajalta kysyttiin, -
aikooko Yhdysvallat tukea EU:n suunnitelmia.
Emme ole tehneet muutoksia Iran-pakotteisiimme.
Mutta Iranin toimet ballistisilla ohjuksilla -
aiheuttavat vakavan uhan alueelliselle ja kansainväliselle turvallisuudelle.
Tämä on yhä merkittävä haaste. Jatkamme työskentelyä -
kumppaneidemme ja liittolaistemme kanssa, E3 ja EU mukaan lukien, -
torjuaksemme Iranin ballististen ohjusten uhkaa -
YK-pakotteista riippumatta. Aiomme käyttää kaikkia keinoja, -
mm. pakotteita, vientivalvontaa ja muita välineitä, -
vastustaaksemme Iranin ballistisen ohjelman edistymistä -
sekä sen kykyä levittää ohjuksia ja niihin liittyvää teknologiaa muille.
Tuomme esiin Iranin ballistisia ohjuksia koskevia huoliamme -
ja peräänkuulutamme yhteisiä vastatoimia.
Kiitos seurasta.
Osana TV7:n vuotuista kesätaukoa -
TV7:n Israel-uutiset jäävät tauolle. Palaamme jälleen ruutuun 31.7.
Heinäkuun aikana lähetämme kuitenkin muita ohjelmia -
mm. sosiaalisen median kanavillamme.
Lisätietoa löytyy osoitteesta www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Shabat shalom ja siunausta!
Nähdään Israel-uutisten parissa 31. heinäkuuta, jos Luoja suo.
Suomennos: TV7